**ZMLUVA O DIELO**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

**na dielo s názvom: „Analýza potenciálu a príprava podkladov pre projekty rozvoja energetických služieb vybraných budov vo vlastníctve BBSK“**

(ďalej len „**zmluva**“)

medzi zmluvnými stranami:

**1. Objednávateľ:**

Názov: **Banskobystrický samosprávny kraj**

Sídlo: Námestie SNP 23/23, 974 01 Banská Bystrica

Štatutárny orgán: Ing. Ján Lunter, predseda BBSK

IČO: 37828100

DIČ: 2021627333

Bankové spojenie: Štátna pokladnica

IBAN: SK92 8180 0000 0070 0038 9679

Osoba oprávnená

rokovať vo veciach

technických: Ing. Juraj Šipula

Tel.: +421 940 624 551

E-mail: juraj.sipula@bbsk.sk

(ďalej len ako „**Objednávateľ**“)

a

**2. Zhotoviteľ:**

Obchodné meno:

Sídlo:

Štatutárny orgán:

IČO:

DIČ:

Zápis v Obchodnom registri:

Bankové spojenie:

IBAN:

(ďalej len ako „**Zhotoviteľ**“)

(ďalej spolu aj ako „**zmluvné strany**“)

**Čl. I.**

**Preambula**

1. Táto zmluva sa uzatvára ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) na predmet zákazky „**Analýzy potenciálu a príprava podkladov pre projekty rozvoja energetických služieb vybraných budov vo vlastníctve BBSK**“. Objednávateľ na obstaranie predmetu tejto zmluvy použil postup verejného obstarávania podľa ustanovenia § 117 ZVO.
2. Zhotoviteľ vyhlasuje, že je odborne spôsobilý po materiálnej, technickej, technologickej, personálnej i kapacitnej stránke na vykonanie diela v zmysle tejto zmluvy a aplikovateľných všeobecne záväzných právnych predpisov účinných na území Slovenskej republiky a ku dňu uzatvorenia tejto zmluvy disponuje všetkými platnými oprávneniami oprávňujúcimi Zhotoviteľa na podnikanie v rozsahu upravenom touto zmluvou.
3. Zhotoviteľ vyhlasuje, že pred uzavretím tejto zmluvy dostatočne zvážil a s vynaložením odbornej starostlivosti a všetkého úsilia posúdil všetky možné riziká spojené s vykonaním diela, v cenovej ponuke vzal do úvahy rozsah materiálov, prác, služieb potrebných na dokončenie diela ako celku a nákladov na takéto materiály, práce a služby (najmä cestovné náklady, materiály, energie, náklady na zariadenia a stroje, licencie, náklady na zamestnancov, odborne spôsobilé osoby, profesne špecializované osoby, ako aj všetky ostatné náklady súvisiace s vykonaním diela) a tieto všetky zahrnul do ceny diela.
4. Zhotoviteľ vyhlasuje a podpisom tejto zmluvy potvrdzuje, že sa v plnom rozsahu oboznámil s rozsahom, s povahou diela, charakterom prác a s účelom, ktorý má dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu diela a disponuje takými kapacitami a odbornými znalosťami, ktoré sú potrebné na kvalitné, včasné a riadne vykonanie diela v súlade so všetkými podmienkami dohodnutými touto zmluvou.

**Čl. II.**

**Predmet zmluvy a termín vykonania diela**

1. Predmetom zmluvy je záväzok Zhotoviteľa vyhotoviť, na základe tejto zmluvy, riadne a včas a v súlade so zmluvnými podmienkami, s odbornou starostlivosťou, pre Objednávateľa dielo: „Analýza potenciálu a príprava podkladov pre projekty rozvoja energetických služieb vybraných budov vo vlastníctve BBSK“ (ďalej len „**dielo**“) a záväzok Objednávateľa uhradiť Zhotoviteľovi cenu za dielo vo výške a za podmienok podľa čl. III tejto zmluvy.
2. Zhotoviteľ je povinný vykonať dielo opísané v bode 1 tohto článku tejto zmluvy v lehote **do 6 mesiacov odo dňa účinnosti tejto zmluvy.**

**Čl. III.**

**Miesto vykonania a odovzdania diela**

1. Miestom vykonania diela sú miesta podľa Prílohy č. 2 tejto zmluvy.
2. Miestom odovzdania diela je sídlo Objednávateľa.

**Čl. IV.**

**Cena za dielo a platobné podmienky**

1. Cena za dielo je stanovená na základe výsledku verejného obstarávania a v súlade so zákonom č. 18/1996 Z. z. o cenách v znení neskorších predpisov a činí:

.........................,..... € cena bez DPH (slovom................................................................)

.........................,..... € DPH

.........................,..... € cena s DPH (slovom....................................................................)

(ďalej aj len „**cena**“).

1. Cena dohodnutá zmluvnými stranami podľa bodu 1 tohto článku zmluvy je cena konečná, maximálna a platná počas celej doby trvania zmluvy a v celom rozsahu zahŕňa všetky náklady a réžie súvisiace s vyhotovením diela, ktoré vyplývajú pre Zhotoviteľa z tejto zmluvy. V prípade akýchkoľvek pochybností týkajúcich sa výšky dohodnutej ceny platí, že Zhotoviteľ získal všetky potrebné informácie a v ponúknutej cene ich náležite zohľadnil. Zhotoviteľ sa nemôže dovolávať zvýšenia ceny, a to ani z dôvodu, že mu v čase predloženia ponuky vo verejnom obstarávaní alebo v čase uzatvorenia tejto zmluvy neboli známe alebo poskytnuté všetky potrebné informácie a podklady.
2. Objednávateľ neposkytne Zhotoviteľovi preddavok na realizáciu diela.
3. Zhotoviteľ je oprávnený vystaviť Objednávateľovi faktúru za riadnu realizáciu diela za každý odovzdaný celok predmetu zmluvy, zodpovedajúcu vo finančnom vyjadrení cene za daný celok tak, ako je uvedený v Prílohe č. 2 tejto zmluvy – Špecifikácia rozsahu predmetu zmluvy o dielo. Celky predmetu zmluvy:

Celok 1: Stredná odborná škola informačných technológií, Tajovského 30, Banská Bystrica

Celok 2: Stredná odborná škola technická, J. Švermu 1558, 960 01 Zvolen

Celok 3: Stredná odborná škola lesnícka, Akademická 16, 969 01 Banská Štiavnica

5. Faktúry v zmysle tejto zmluvy vystaví Zhotoviteľ Objednávateľovi najneskôr do tridsiatich (30) pracovných dní odo dňa protokolárneho odovzdania a prevzatia každého odovzdaného celku predmetu zmluvy bez vád a nedorobkov, vo finančnom vyjadrení zodpovedajúcom celku podľa bodu 4 tohto článku zmluvy. Zhotoviteľ priloží ku každej faktúre po vykonaní celku diela v súlade s touto zmluvou podľa bodu 4 tohto článku zmluvy podpísaný preberací protokol o odovzdaní a prevzatí diela poverenými zástupcami zmluvných strán.

6. Lehota splatnosti faktúry je 30 dní od jej doručenia Objednávateľovi. Objednávateľ platbu uhradí formou bezhotovostného platobného styku na základe účtovného dokladu (faktúry), ktorá bude vyhotovená v dvoch (2) vyhotoveniach. Faktúra musí obsahovať všetky náležitosti daňového dokladu v zmysle aplikovateľných všeobecne záväzných právnych predpisov účinných na území Slovenskej republiky a kópiu podpísaného preberacieho protokolu o odovzdaní a prevzatí diela. Objednávateľ je oprávnený vrátiť faktúru Zhotoviteľovi na prepracovanie a/alebo doplnenie, ak faktúra nebude vystavená v súlade predchádzajúcou vetou tohto článku zmluvy. V takom prípade začne nová lehota splatnosti plynúť doručením opravenej faktúry Objednávateľovi.

7. Za deň realizovania úhrady sa považuje deň pripísania finančných prostriedkov na bankový účet Zhotoviteľa uvedený v záhlaví tejto Zmluvy.

8. Zhotoviteľ je v prípade omeškania Objednávateľa s úhradou faktúry oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.

**Čl. V.**

**Vykonanie diela**

1. Dielo sa považuje za vykonané jeho riadnym a včasným vypracovaním, predložením a protokolárnym odovzdaním Objednávateľovi. Dielo pozostávajúce zo všetkých celkov predmetu zmluvy popísaných v čl. IV bod 4 tejto zmluvy bude vyhotovené v lehote podľa čl. II bod 2 tejto zmluvy.
2. Zhotoviteľ je povinný predložiť Objednávateľovi na pripomienkovanie pracovnú verziu diela v rozsahu minimálne jedného z celkov predmetu zmluvy popísaných v čl. IV bod 4 tejto zmluvy, a to v lehote do 3 mesiacov odo dňa účinnosti tejto zmluvy, za účelom odsúhlasenia postupov pri vypracovaní diela, jeho formy, štruktúry a obsahu, a to v elektronickej forme. Ak Objednávateľ usmerní Zhotoviteľa vo veci formy, štruktúry, obsahu a rozsahu diela predloženého na pripomienkovanie podľa tohto bodu tohto článku zmluvy vo forme uplatnenia písomných pripomienok, Zhotoviteľ sa zaväzuje uplatnené pripomienky s odbornou starostlivosťou zvážiť a v primeranej forme a rozsahu implementovať pri vyhotovení konečnej verzie diela pre každý z celkov popísaných v čl. IV bod 4 tejto zmluvy; pre účely predídenia pochybností, takáto implementácia sa v žiadnom prípade nebude považovať za práce naviac.
3. Zhotoviteľ sa zároveň zaväzuje predložiť Objednávateľovi na informáciu konečnú verziu diela v rozsahu minimálne jedného z Celkov popísaných v čl. IV bod 4 tejto zmluvy, a to v lehote do 4 mesiacov odo dňa účinnosti tejto zmluvy.
4. Zhotoviteľ sa zaväzuje odovzdať dielo v písomnej podobe v rozsahu aspoň v dvoch (2) vyhotoveniach a v elektronickej podobe na USB nosiči v jednom (1) vyhotovení v sídle Objednávateľa.
5. Zhotoviteľ je povinný bez zbytočného odkladu, najneskôr však 3 pracovné dni po vzniku akejkoľvek udalosti, ktorá bráni alebo sťažuje vykonanie diela s dôsledkom hrozby omeškania s odovzdaním diela v termíne podľa čl. V bod 1 tejto zmluvy písomne informovať Objednávateľa o tejto skutočnosti, prostredníctvom elektronickej pošty na elektronickú adresu: podatelna@bbsk.sk.
6. Zhotoviteľ môže poveriť vykonaním diela inú osobu, za podmienok uvedených v čl. VI zmluvy. Pri vykonávaní diela inou osobou má zhotoviteľ zodpovednosť, akoby dielo vykonával sám.
7. Zhotoviteľ sa zaväzuje dielo vykonať tak, že vykonaním diela nedôjde v žiadnom rozsahu do žiadneho zásahu do práv tretích osôb chránených autorským právom alebo obdobným právom duševného vlastníctva. Ak v súvislosti s vykonaním diela, na jeho základe alebo ako jeho výsledok vznikne dielo spĺňajúce znaky autorského diela, Zhotoviteľ týmto udeľuje Objednávateľovi časovo, vecne a územne neobmedzenú, nevýhradnú a bezodplatnú licenciu na užívanie takto vzniknutého diela, pričom sa rozumie, že takéto dielo bude môcť Objednávateľ ďalej akokoľvek užívať, spracúvať, vyhotovovať rozmnoženiny, reprodukovať, zverejňovať, sprístupňovať alebo inak používať.

**Čl. VI.**

**Subdodávatelia**

1. Ak poverí Zhotoviteľ vykonaním diela alebo jeho časti iné osoby, Zhotoviteľ zabezpečí riadne plnenie svojich záväzkov vyplývajúcich zo zmluvy prostredníctvom primeranej úpravy záväzkov v zmluvách so subdodávateľmi súvisiacimi s plnením zmluvy; primeranou úpravou sa myslí aj odzrkadlenie podmienok tejto zmluvy do zmluvy s príslušným subdodávateľom v primeranom rozsahu tak, aby nebola ohrozená riadnosť, úplnosť a včasnosť vykonania diela.

2. Zoznam subdodávateľov je prílohou č. 4 tejto zmluvy. Zoznam subdodávateľov obsahuje identifikačné údaje, predmet subdodávky, podiel subdodávateľa na plnení podľa zmluvy a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný na požiadanie Objednávateľa predložiť všetky jeho zmluvy so subdodávateľmi a toto oprávnenie Objednávateľa v zmluvách so subdodávateľmi primerane zohľadniť. Až do splnenia všetkých záväzkov vyplývajúcich zo zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.

3. Zhotoviteľ ku každému subdodávateľovi predkladá Objednávateľovi dôkaz o oprávnení na príslušné plnenie časti predmetu zmluvy (zákazky) podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „**Zákon o RPVS**“) pre takéhoto subdodávateľa tento zápis vyžaduje; kým tieto dôkazy nie sú Objednávateľovi uspokojivo predložené, zaväzuje sa Zhotoviteľ nevykonávať dielo ani jeho časť prostredníctvom subdodávateľa. Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po celú dobu trvania subdodávateľskej zmluvy so Zhotoviteľom, ak im taká povinnosť vyplýva zo Zákona o RPVS.

4. Zhotoviteľ sa zaväzuje v plnom rozsahu vyplatiť subdodávateľov za všetky subdodávateľské plnenia a uhradiť akékoľvek dodatočné náklady súvisiace s takýmito subdodávateľskými vzťahmi, pričom všetky časti diela, ktoré budú poskytované formou subdodávok, idú na výlučné náklady Zhotoviteľa a na jeho nebezpečenstvo.

**Čl. VII.**

**Práva a povinnosti zmluvných strán**

1. Objednávateľ poskytne Zhotoviteľovi súčinnosť v súvislosti s vykonaním diela. Ak v tejto Zmluve nie je uvedené inak, údaje a podklady, ktoré Zhotoviteľ potrebuje obdržať na riadne a/alebo včasné vykonanie diela od Objednávateľa a ktoré sú v tejto zmluve výslovne spomenuté, si Zhotoviteľ písomne vyžiada od Objednávateľa kedykoľvek po uzatvorení tejto Zmluvy, avšak tak, aby nebolo uplatnením žiadosti ohrozené včasné vykonanie diela. Objednávateľ takéto údaje a/alebo podklady poskytne Zhotoviteľovi najneskôr do 10 pracovných dní odo dňa doručenia žiadosti Zhotoviteľa. Objednávateľ za účelom poskytnutia súčinnosti podľa tohto bodu Zmluvy určuje, že zaň poskytne údaje a podklady iná osoba; za týmto účelom bude Zhotoviteľ prednostne kontaktovať nasledovné osoby:

Pre Celok 1 predmetu zmluvy podľa čl. IV bod 4 Zmluvy: Stredná odborná škola informačných technológií, Tajovského 30, Banská Bystrica je ním Ing. Štefan Balogh, riaditeľ školy, e-mail: stefan.balogh@sos-it.sk, telefón: 048/4341 200 .

Pre Celok 2 predmetu zmluvy podľa čl. IV bod 4 Zmluvy: Stredná odborná škola technická, J. Švermu 1558, 960 01 Zvolen je ním Mgr. Miroslav Chamula, riaditeľ školy, e-mail: riaditel@sostzv.sk, telefón: 045/5330689, 0903 535 426 .

Pre Celok 3 predmetu zmluvy podľa čl. IV bod 4 Zmluvy: Stredná odborná škola lesnícka, Akademická 16, 969 01 Banská Štiavnica je ním Ing. Miroslav Ďurovič, riaditeľ školy, e-mail: soslbs1@gmail.com , telefón: 045/6911131-32, 0908 867 271.

 Zhotoviteľ sa za účelom vyššie zaväzuje:

1. komunikovať so zástupcami vyššie tak, aby boli jeho požiadavky zrozumiteľné a prehľadné a v prípade potreby poskytovať takýmto zástupcom vysvetlenia a spoluprácu;
2. bezodkladne písomne informovať Objednávateľa v prípade, ak niektorá z osôb určených vyššie neposkytne Zhotoviteľovi plnú súčinnosť.

Žiaden z úkonov Zhotoviteľa podľa bodu (i) a (ii) sa nebude považovať za práce naviac a na účely tejto Zmluvy sa rozumie, že takéto úkony boli zohľadnené pri tvorbe ceny za dielo v celom rozsahu.

2. Zhotoviteľ sa zaväzuje vykonať dielo v požadovanom rozsahu a kvalite, pričom dielo musí obsahovať všetky náležitosti požadované aplikovateľnými všeobecne záväznými právnymi predpismi a zohľadňovať všetky uplatniteľné aplikovateľné všeobecne záväzné právne predpisy.

3. Zhotoviteľ vyhlasuje, že disponuje takými odbornými znalosťami a kapacitami, ktoré sú na vykonanie diela potrebné.

4. Zhotoviteľ sa zaväzuje vykonať dielo minimálne v nasledovnom rozsahu a so zohľadnením nasledovných požiadaviek:

1. výstupy z analýzy a podklady pre obstaranie energetických služieb, prípadne garantovaných energetických služieb (ďalej len „**GES**“), ktoré budú mať formu uceleného energetického elaborátu. Základom je podrobný popis aktuálneho stavu budov.

Posudok musí vychádzať:

* + 1. z obhliadky budov a zhodnotenia prevádzky, zozbieraných fakturačných údajov o spotrebách nakupovanej energie a palív;
		2. pri elektrickej energii aj z profilov zaťaženia, pričom tieto aj fakturačné údaje predloží Objednávateľ;

Posudok musí obsahovať aj údaje z jestvujúcich podružných meraní a v prípade, že bude potrebné, aj dodatočných meraní a analýz. Dáta z podružných meraní sa zaväzuje poskytnúť v editovateľnej forme Objednávateľ;

1. návrh opatrení (technická špecializácia, investičná náročnosť, objem generovaných úspor) je potrebné realizovať koncepčne so zámerom hĺbkovej obnovy budov. Pre každé navrhnuté opatrenie je individuálne potrebné vyhodnotiť jeho vhodnosť pre realizáciu prostredníctvom GES bez dopadu na verejný dlh;
2. na základe praktických skúseností musí Zhotoviteľ predpokladať, že pri hĺbkových obnovách bude musieť byť zmluvný rámec tvorený kombináciou zmluvy o energetickej efektívnosti (všetky opatrenia, ktoré generujú energetickú úsporu) a inej zmluvy (zmluva o dielo) na realizáciu opatrení, ktoré negenerujú energetickú úsporu pokiaľ ich bude zákazník vyžadovať. V prípade, že komplexná obnova nebude zámerom, je možné vyhovujúce opatrenia realizovať len na základe zmluvy o energetickej efektívnosti;
3. na základe vyhodnotenia súčasného stavu Zhotoviteľ navrhne súbor opatrení na zvýšenie energetickej efektívnosti budov a energetického hospodárstva budov, pričom hlavným cieľom je maximálne využitie budúcich úspor energií pri financovaní investícií bez negatívneho dopadu na verejný dlh v zmysle zákona č. 321/2014 Z. z. o energetickej efektívnosti a podľa usmernenia Európskeho štatistického úradu (Eurostat Guidance Note: The Recording of Energy Performance Contracts in Government Accounts: <http://ec.europa.eu/eurostat/dokuments/1015035/7959867/Eurostat-Guidance-Note-Recording-Energy-Performance-Contracts-Gov-Accounts.pdf/>) a podľa používateľskej príručky (A Guide to the Statistical Treatment of Energy Performance Contracts: <http://ec.europa.eu/eurostat/dokuments/1015035/8885635/guide_to_statistical_treatment_of_epcs_en.pdf/f74b474b-8778-41a9-9978-8f4fe8548ab1>);
4. súbor opatrení, v prípade, že tieto budú vhodné pre realizáciu formou GES, bude slúžiť ako podklad pre prípravu verejného obstarávania GES, pričom:
	* 1. Finálny návrh opatrení musí obsahovať popis technického prevedenia jednotlivých opatrení na zvýšenie energetickej efektívnosti energetického hospodárstva budov. Predpokladaný investičný rozsah, investičnú návratnosť jednotlivých opatrení, predpokladanú energetickú, finančnú úsporu a tiež úsporu emisií.
		2. Súčasťou poskytnutia predmetnej služby je taktiež:
	1. obhliadka predmetných budov na mieste jej fyzického umiestnenia;
	2. analýza súčasného stavu spotreby energie;
	3. energetické hodnotenie obvodového plášťa a energetických zariadení hodnotených budov.

Pri vyhodnotení potenciálu pre GES je nutné spracovať a uviesť:

1. stanovenie minimálnej hodnoty úspory energie, ktorá sa má obnovou dosiahnuť;
2. odhad doby návratnosti projektu a výšky platby za GES;
3. odhad pomeru investície a úspory;
4. technický popis budovy subjektu verejnej správy z hľadiska energetickej náročnosti spolu so stanovením východiskovej, čiže referenčnej hodnoty spotreby energie v budove vrátane uvedenia hodnôt ovplyvňujúcich faktorov (počasie, rozsah a spôsob využitia, atď.) s definovaním použitých zdrojov údajov, za ktorých bola táto spotreba dosiahnutá;
5. popis relevantných obmedzení z hľadiska napr. pamiatkovej ochrany;
6. faktory, ovplyvňujúce spotrebu energie a požiadavky na kvalitu vnútorného prostredia;
7. identifikovanie potrieb zadávateľa vrátane identifikovania neakceptovateľných opatrení;
8. odhad celkových investičných nákladov a celkovej úspory, stanovenie predpokladanej hodnoty zákazky.

Výsledkom bude ucelená záverečná správa (elaborát) s požadovanými náležitosťami podľa zadania, spracovaná v slovenskom jazyku.

4. Zhotoviteľ sa zaväzuje, že bude písomne informovať Objednávateľa o všetkých rizikách súvisiacich s použitými vstupnými údajmi a metódami pri spracovaní diela, pričom tieto riziká sa zaväzuje riadne popísať a zdôvodniť; pre účely predídenia pochybností, žiaden takýto úkon Zhotoviteľa sa v žiadnom prípade nebude považovať za práce naviac. Ak aj napriek uvedeným rizikám bude Objednávateľ trvať na vyhotovení diela podľa pokynov Objednávateľa, Zhotoviteľ nezodpovedá za nezrovnalosti spôsobené plnením takéhoto príkazu.

5. Zhotoviteľ berie na vedomie, že plnenie podľa tejto zmluvy podlieha kontrole nakladania s prostriedkami Objednávateľa. Za týmto účelom môžu príslušné orgány kontroly podľa osobitných právnych predpisov (napr. Národný kontrolný úrad, Hlavný kontrolór Banskobystrického samosprávneho kraja a jeho útvar) požadovať od Objednávateľa akékoľvek údaje, dokumenty alebo vysvetlenia súvisiace s plnením podľa zmluvy. Ak bude na účely podľa tohto bodu zmluvy potrebná akákoľvek súčinnosť Zhotoviteľa, Zhotoviteľ sa ju zaväzuje Objednávateľovi poskytnúť bez zbytočného odkladu na písomnú výzvu Objednávateľa, na náklady Zhotoviteľa, a to aj po zániku tejto zmluvy.

6. Zhotoviteľ sa zaväzuje že zamestnanci Zhotoviteľa, ako aj zamestnanci dodávateľov Zhotoviteľa (subdodávateľov) a iné osoby pôsobiace pre Zhotoviteľa podľa čl. VI zmluvy nebudú zamestnaní nelegálne a nebudú vykonávať nelegálnu prácu v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**Zákon o nelegálnej práci**“). Ak bude Zhotoviteľ vykonávať dielo aj prostredníctvom subdodávateľov, zaväzuje sa pred uzatvorením zmluvy a počas trvania zmluvy s každým subdodávateľom overiť a pravidelne overovať, že žiaden zo subdodávateľov neporušuje zákaz nelegálneho zamestnávania v zmysle ustanovení Zákona o nelegálnej práci.

7. Zhotoviteľ sa zaväzuje byť riadne zapísaný v registri partnerov verejného sektora po celú dobu trvania tejto zmluvy, ak mu taká povinnosť vyplýva zo Zákona o RPVS.

8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti, na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná.

**Čl. VIII.**

**Odovzdanie a prevzatie diela**

1. O odovzdaní diela bude spísaný preberací protokol o odovzdaní a prevzatí diela podľa Prílohy č. 1 zmluvy, ktorý podpíšu obe zmluvné strany. Zhotoviteľ znáša nebezpečenstvo škody na diele až do dňa podpísania preberacieho protokolu oboma zmluvnými stranami.

2. Zhotoviteľ je povinný Objednávateľovi písomne oznámiť najmenej pätnásť (15) dní vopred pripravenosť diela na jeho odovzdanie a prevzatie a súčasne s oznámením predložiť Objednávateľovi dielo v elektronickej podobe. Na základe oznámenia Zhotoviteľa si zmluvné strany dohodnú časový postup preberacieho konania; ak sa zmluvné strany osobitne nedohodnú inak, preberacie konanie nezačne skôr, než po uplynutí lehoty 10 pracovných dní odo dňa, v ktorom Zhotoviteľ predložil Objednávateľovi dielo v elektronickej podobe. Ak súčasne s oznámením nebude Objednávateľovi predložené aj dielo v elektronickej podobe, preberacie konanie nezačne a Objednávateľ nebude nijak zodpovedať za akékoľvek omeškanie Objednávateľa v zmysle zmluvy alebo uplatniteľných právnych predpisov.

3. Objednávateľ má právo oznámiť Zhotoviteľovi, že odmieta začať preberacie konanie, a to z dôvodu absencie predloženia pracovnej verzie diela podľa čl. V bod 2 tejto zmluvy. Ak objednávateľ právo podľa predchádzajúcej vety neuplatní, nemá takéto neuplatnenie žiaden vplyv na právo objednávateľa neprevziať dielo podľa bodu 2 tohto článku zmluvy.

**Čl. IX.**

**Kvalita diela a zodpovednosť za vady**

1. Dielo má vady, ak dielo alebo jeho ktorákoľvek časť nezodpovedá rozsahu alebo kvalite vymedzenej v tejto zmluve, aplikovateľným právnym predpisom alebo technickým požiadavkám, technickým normám alebo je zhotovené postupom Zhotoviteľa, ktorý nezodpovedá zákonným požiadavkám kladeným na dielo alebo jeho časť.
2. Zhotoviteľ zodpovedá za realizáciu diela v súlade s popisom a špecifikáciou predmetu zmluvy a podmienkami tejto zmluvy. Zhotoviteľ zodpovedá za vady, ktoré má dielo resp. jeho časť v okamihu prevzatia diela resp. jeho časti, aj keď sa vada stane zjavnou až po tomto čase, vady však musia byť Objednávateľom oznámené Zhotoviteľovi do 5 pracovných dní odo dňa, v ktorom sa Objednávateľ o vade dozvedel.
3. Zhotoviteľ zodpovedá aj za vady diela vzniknuté po odovzdaní diela, ak boli spôsobené porušením jeho povinnosti.
4. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa alebo pokynov od Objednávateľa a:
5. ak Zhotoviteľ ani pri vynaložení všetkej odbornej starostlivosti a úsilia nemohol zistiť ich nevhodnosť alebo
6. ak na ich nevhodnosť preukázateľne písomne Objednávateľa upozornil a Objednávateľ na ich použití napriek tomu trval.
7. Záručná doba je 24 mesiacov a začína plynúť odo dňa protokolárneho odovzdania diela Objednávateľovi. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
8. Počas plynutia záručnej doby sa zhotoviteľ zaväzuje vady, vrátane kontrol kvality, označené v oprávnenej reklamácii objednávateľa, bezplatne odstrániť do desať (10) dní odo dňa oznámenia reklamácie, ak sa zmluvné strany nedohodnú inak. Iný termín odstránenia vád si zmluvné strany dohodnú písomne.

**Čl. X.**

**Zmluvné pokuty a náhrada škody**

1. Ak sa Zhotoviteľ ocitne v omeškaní s riadnym vykonaním diela alebo s plnením povinností podľa čl. V bod 2, 3 a/alebo 4 tejto zmluvy, je Objednávateľ oprávnený uplatniť si voči Zhotoviteľovi zmluvnú pokutu vo výške 0,05 % z ceny za dielo za každý aj začatý deň omeškania.
2. Ak bude Objednávateľovi kontrolným orgánom uložená sankcia z dôvodu prijatia služby prostredníctvom Zhotoviteľom nelegálne zamestnávaných osôb v zmysle § 7b Zákona o nelegálnej práci, je Objednávateľ oprávnený od Zhotoviteľa požadovať zaplatenie zmluvnej pokuty vo výške dvojnásobku takto uloženej sankcie, a to aj opakovane.
3. Ak Zhotoviteľ poruší ktorúkoľvek povinnosť podľa čl. VI bod 3 a/alebo VII bod 7 tejto zmluvy, je Objednávateľ oprávnený uplatniť si voči Zhotoviteľovi právo na úhradu zmluvnej pokuty vo výške ceny diela dohodnutej podľa tejto zmluvy.
4. V súvislosti s plnením tejto zmluvy zmluvné strany neočakávajú, že by Objednávateľ mohol spôsobiť Zhotoviteľovi akúkoľvek škodu a prípadná výška zodpovednosti Objednávateľa za škodu podľa tejto zmluvy je preto v súvislosti s § 379 Obchodného zákonníka limitovaná úrokmi z omeškania, na ktoré je Zhotoviteľ oprávnený v zmysle čl. V bod 9 tejto zmluvy.
5. Zmluvné strany vyhlasujú, že považujú dohodnuté výšky zmluvných pokút uvedených v tejto zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Zhotoviteľa.
6. Uplatnením alebo zaplatením zmluvnej pokuty nie je nijak dotknuté právo Objednávateľa na odstúpenie od zmluvy, úrok z omeškania a právo na náhradu škody vzniknutej v dôsledku nesplnenia vyššie uvedených povinností Zhotoviteľa. Zaplatenie zmluvnej pokuty Zhotoviteľom nezbavuje Zhotoviteľa povinnosti konať v súlade s povinnosťou zabezpečenou zmluvnou pokutou, ani povinnosti odovzdať dielo alebo jeho časť.

**Čl. XI.**

**Ukončenie zmluvy**

1. Zmluva sa uzatvára za účelom vyhotovenia diela za podmienok stanovených v tejto zmluve a zaniká odovzdaním diela podľa podmienok dohodnutých v tejto zmluve a splnením všetkých povinností vyplývajúcich z tejto zmluvy.
2. K zániku tejto zmluvy môže dôjsť aj:
	1. písomnou dohodou;
	2. odstúpením od zmluvy zo strany ktorejkoľvek zmluvnej strany podľa bodu 3 tohto článku zmluvy alebo v prípade porušenia zákazu podľa čl. VII bod 8 zmluvy;
	3. odstúpením od zmluvy zo strany Objednávateľa podľa čl. XI bod 4 Zmluvy.
3. Zmluvné strany sú oprávnené odstúpiť od zmluvy, ak jedna zo zmluvných strán opakovane porušuje zmluvné alebo zákonné povinnosti. Ak nastali skutočnosti zakladajúce právo odstúpiť od zmluvy jednou zo zmluvných strán, druhá zmluvná strana je povinná túto skutočnosť písomne oznámiť zmluvnej strane, ktorá povinnosť porušila a dať jej primeranú lehotu na odstránenie tohto stavu. Pokiaľ k odstráneniu stavu porušenia povinností v lehote poskytnutej príslušnou zmluvnou stranou nedôjde, je táto zmluvná strana oprávnená odstúpiť od zmluvy s tým, že toto odstúpenie je účinné dňom doručenia druhej zmluvnej strane.
4. Objednávateľ si vyhradzuje právo odstúpiť od tejto zmluvy aj bez predchádzajúceho písomného upozornenia v prípade podstatného porušenia zmluvy. Za podstatné porušenie tejto zmluvy sa považuje:
	* + 1. ak Zhotoviteľ poruší ktorúkoľvek povinnosť podľa čl. VI bod 3 a/alebo VII bod 7 tejto zmluvy;
			2. ak je Zhotoviteľ partnerom verejného sektora a ak počas trvania zmluvy nastanú nasledovné skutočnosti:
5. nadobudne právoplatnosť rozhodnutie o výmaze Zhotoviteľa ako partnera verejného sektora z registra podľa § 12 Zákona o RPVS,
6. nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,
7. dôjde k výmazu Zhotoviteľa ako partnera verejného sektora na návrh oprávnenej osoby,
8. je Zhotoviteľ ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS;
	* + 1. ak je Zhotoviteľ v omeškaní s odovzdaním diela podľa podmienok dohodnutých v tejto zmluve o viac ako 5 pracovných dní;
			2. ak Zhotoviteľ poruší ktorúkoľvek povinnosť podľa čl. VII bod 6 zmluvy;
			3. ak Zhotoviteľ neodstráni reklamované vady diela v lehote podľa čl. IX bod 6 zmluvy;
			4. ak Zhotoviteľ akýmkoľvek spôsobom koná proti zásadám poctivého obchodného styku, porušuje zákaz nekalej súťaže, koná proti pravidlám hospodárskej súťaže alebo ak jeho činnosť kazí dobré meno a primerané záujmy Objednávateľa;
			5. voči Zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, bolo začaté reštrukturalizačné konanie, alebo voči Zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie;
			6. ak bude vznesené akékoľvek obvinenie voči štatutárnemu zástupcovi Zhotoviteľa alebo voči jeho zamestnancovi alebo subdodávateľovi, bez ohľadu na jeho právnu kvalifikáciu, ak takéto obvinenie bude vecne súvisieť s plnením tejto zmluvy alebo v súvislosti s realizáciou práv a povinností ktorejkoľvek zmluvných strán v zmysle tejto zmluvy.

5. Odstúpenie od zmluvy musí mať písomnú formu. Odstúpenie od zmluvy je účinné dňom jeho doručenia druhej zmluvnej strane. Odstúpením od zmluvy zanikajú všetky práva a povinnosti zmluvných strán okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a iných práv a povinností, ktoré podľa dohody zmluvných strán alebo podľa ich povahy majú trvať aj po zániku zmluvy odstúpením.

**Čl. XII.**

 **Spoločné a záverečné ustanovenia**

1. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv /www.crz.gov.sk/ a v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Táto zmluva je vyhotovená v 2 vyhotoveniach vrátane príloh, z ktorých zmluvné strany obdržia po jednom vyhotovení, pričom každé vyhotovenie bude mať platnosť originálu.
3. Zmeny alebo doplnky tejto zmluvy môžu zmluvné strany robiť len očíslovanými písomnými dodatkami k zmluve, ak budú v súlade so ZVO a ostatnými uplatniteľnými všeobecne záväznými právnymi predpismi účinnými na území Slovenskej republiky.
4. Zmluvné strany sa týmto zaväzujú, že budú dodržiavať záväzok mlčanlivosti na základe Zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť a to v akejkoľvek forme (najmä písomnej, elektronickej alebo ústnej) a na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať ani ich akoukoľvek formou reprodukovať alebo podávať ich akýmkoľvek tretím neoprávneným osobám.
5. Ak bude podľa tejto zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví zmluvy, pokiaľ nie je zmena adresy písomne oznámená druhej zmluvnej strane. V prípade, ak sa písomnosť aj pri dodržaní týchto podmienok vráti nedoručená, zmluvné strany sa dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku poslala.

1. V prípadoch, ktoré nie sú v zmluve konkrétne uvedené, riadi sa vzťah zmluvných strán a obsah tejto zmluvy platnými ustanoveniami Obchodného zákonníka, zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov a ďalšími zákonmi a vyhláškami, vzťahujúcimi sa k predmetu a obsahu zmluvy.
2. Zmluvné strany potvrdzujú, že túto zmluvu si prečítali, neuzavreli ani v tiesni za nápadne nevýhodných podmienok, jej obsahu porozumeli a na znak súhlasu vlastnoručne podpísali.
3. Neoddeliteľnou súčasťou tejto zmluvy sú prílohy:
* Príloha č. 1: Preberací protokol o odovzdaní a prevzatí diela
* Príloha č. 2: Spôsob určenia ceny a návrh na plnenie kritéria
* Príloha č. 3: Čestné vyhlásenie
* Príloha č. 4: Zoznam subdodávateľov

V.......................................dňa.................... V...........................................dňa...................

................................................................... .......................................................................

 za Objednávateľa za Zhotoviteľa

 Príloha č. 1: Preberací protokol o odovzdaní a prevzatí diela

P R E B E R A C Í P R O T O K O L

o odovzdaní a prevzatí diela

**„Analýza potenciálu a príprava podkladov pre projekty rozvoja energetických služieb vybraných budov vo vlastníctve BBSK“**

Odovzdávajúci:

v zastúpení:

Preberajúci:

v zastúpení:

plnenie zmluvy v rozsahu:

„Analýza potenciálu a príprava podkladov pre projekty rozvoja energetických služieb vybraných budov vo vlastníctve BBSK“ v písomnej podobe v počte 2 ks za celok:

....................................................................................................................................................„Analýza potenciálu a príprava podkladov pre projekty rozvoja energetických služieb vybraných budov vo vlastníctve BBSK“ na USB nosiči v počte 1 ks za celok:

....................................................................................................................................................

Objednávateľ preberá predmet zmluvy bez vád\* s vadami\*:

........................................................................................................................................................................................................................................................................................................

postup a termín ich odstránenia:

........................................................................................................................................................................................................................................................................................................

Tento protokol o prevzatí a odovzdaní plnenia predmetu zmluvy je podkladom pre fakturáciu v súlade so zmluvou.

Dátum:

...................................................................... ...................................................................

 za Objednávateľa za Zhotoviteľa

...............................................

\*nehodiace sa prečiarknite